Berlingske Tidende, 1830-01-30
(Fortsættelse af Præsidentens Adresse.) Begge Stater have allerede gjensidigen udvextet deres Anskuelser af dette Anliggendes Bestemmelse, og der arbeides nu paa den sidste Replik desangaaende fra vor Side. Denne Gienstand skjænkes al den Opmærksomhed, som den, formedelst sin store og særdeles Vigtighed fordrer af ethvert vort Samfunds Medlem. Forklaringen af vore Rettigheder er forfattet saaledes som man kunde vente denne af den høitagtede Commission, som har udarbeidet den. Vor Jnteresse, ved den Souverains (Hs. M. Kongen af Nederlandenes) Hof, der delvilligen paatog sig den deelicate Forretning, at være Voldgifsmand, er betroet til en Borger fra Staten Maine (Hr. Preble), hvis Charakteer, Talenter og nøje Bekjendtskab med Gienstanden, i høi Grad qvalificere ham til et Ærinde, som paalægger ham et saa stort Ansvar. Med fuld Tillid til vor Sags Retfærdighed, og til den høie Voldgiftsmands Retsindighed, Jndsigt og urokkelige Selostændighed, behøve vi ikke at frygte for Resultatet. Af Frankrige, vor gamle Allierede, vente vi med Føje den Retfærdighed, der egner et mægtigt, forstandigt og høimodigt Folks Monarch. De gavnlige Virkninger af den i Aaret 1822 sluttede Handelstractat ere, uagtet dennes Jndskrænkninger, alt for øiensynlige til ikke at yttre et velgjørende Jndtryk paa de Mænd, til hvilke Frankriges Administration er betroet. Skulde dette Resultat fremvirke Tilbøielighed til at antage de sunde Principer, paa hvilke vor Handelspolitik hviler, i deres hele Omfang saa har vor Minister ved dette Hof Jnstruction til at nærme sig til en saadan, og stræbe at lede den til gavnrige practiske Beslutning. Vore Medborgeres Fordringer - i Henseende til Erstatning for det Tab, som de, for lang Tid siden, have lidt ved deres Eiendoms Borttagelse, under den da værende franske Re gjæring, og i mange Tilfælde efter dennes udtrykkelige befaling, ere endnu ikke opfyldte, og maa derfor endnu vedblive at være en Gjenstand for ubehagelige Discussioner og muelige Collisioner imellem begge Regjeringer. Alligevel nærer jeg det glade Haab, der grunder sig paa hine Fordringers Retfærdighed, paa alle oplyste Regjeringers Politik, og paa den franske Monarchs bekjendte Retsindighed, at der i Fremtiden vil med al billighed raades Bod paa den skadelige Forhaling af denne Fordrings Opfyldelse, som i den forbigangne Tid har fundet Sted. Vor Gesandt ved det franske Hof er paalagt, at gjøre disse Fordringer gieldende med al den strænge Alvorlighed, som deres Vigtighed og uomtvistelige Retfærdighed kræver, dog i en Aand, der vidner om den Agtelse, som skyldes deres Følelser, af hvilke denne Erstatning fordres. Den Gesandt, som vi nyelig har ansat i Spanien, er bemyndiget til at yde sin Bistand til at bortrydde Onder, der ere lige skadelige for begge Lande, enten ved at slutte en Handelstractat, som grunder sig paa gjensidige liberale Principer, eller ogsaa, ved at fordre, at de for begge Stater lige velgiørende Bestemmelser i vore Søefarts=Acter fuldstændigen antages. Ligeledes er ham befalet, at appellere til Spaniens Retfærdighed, i Henseende til vore Medborgeres Erstatning for de Krænkelser, som vor Handel har lidt under hiin Regjering, - en Appellation, som den fredelige og liberale Adfærd, vi stedse have viist, og den Tillid, vi nære til den spanske Regjerings Æresfølelse, berettige os til at haabe, ei vil vorde frugtesløs. (Fortsættelsen følger.)J Baltimore holdtes nyelig et katholskt Concilium, det første, der nogensinde er blevet holdt i den ny Verden. Af de ti Bisper, som den catholske Kirke i de forenede nordamericanske Fristater tæller, vare sex nærværende, desuden tolv andre Geslige. Dette Concillums Fædre have udstædt et Hyrdebrev til deres Nations Fædre, hvori de opfordre disse til at fremme christelige Seminariers og Skolers Oprettelse, og forhindre ublue, umoralske og irreligiøse Bøgers Udbredelse.